L’IES Comarcal, present a les Aules del Futur
2025-07-24

Recentment, la professora de Tecnologia de l’IES Comarcal de Burjassot, Emma Vañó, va ser seleccionada, juntament amb altres 24 docents de diferents punts d’Espanya, per a participar en el curs titulat “Situacions d’Aprenentatge i Activitats STEM per als Espais de l’Aula del Futur”. El curs va tindre lloc a Madrid i, durant la segona fase, la docent va poder aplicar, a l’aula, els coneixements adquirits.

L’objectiu del projecte de l’Aula del Futur és afavorir el desenvolupament competencial de l’alumnat a través de diferents tipus d’activitats i zones d’aprenentatge com per exemple: crear, investigar, desenvolupar, presentar…Per a la mateixa Emma Vañó, el curs ha resultat “interessant i molt útil per a aplicar a les aules i amb el nostre alumnat”.